Public procurement notice: Contract Notice
Published: 2024-09-12
Region: EL304
Contract type: Services
Procedure: Open procedure
CPV classification: 71300000 | 72000000 | 72221000: Business analysis consultancy services | 79100000 | 80533100
Estimated value: 1328250 EUR
Submission deadline: 2024-10-14
Award criteria: quality, price
EU fund: eu-funds

Technical requirements: Αντικείμενο της σύμβασης είναι ο εντοπισμός και η απογραφή σημαντικού αριθμού, όπως κατ’ ελάχιστον περιγράφεται στην παράγραφο 1.2, αδιάθετων ακινήτων προγραμμάτων στεγαστικής αποκατάστασης, που ανήκουν στο Υπουργείο Κοινωνικής Συνοχής και Οικογένειας, η νομική κατοχύρωση της κυριότητάς τους (μέσω και παροχής υπηρεσιών που αφορούν σε νομικό έλεγχο των ακινήτων ως προς την κυριότητα επί του εκάστοτε ακινήτου),  ενέργειες για την αξιοποίηση των ακινήτων για κοινωφελείς σκοπούς, η εισαγωγή στοιχείων των ακινήτων σε ψηφιακή πλατφόρμα / εφαρμογή λογισμικού Διαχείρισης Ακινήτων που θα υλοποιηθεί στο πλαίσιο του Έργου και η συμπλήρωση του ηλεκτρονικού φακέλου ακινήτου μέσω υπηρεσιών που αφορούν στον τεχνικό έλεγχο μέρους των ακινήτων και τεκμηρίων που θα παραχθούν στο πλαίσιο του εν λόγω ελέγχου [παρ. 1.3 & ΠΑΡΑΡΤΗΜΑ I της Διακήρυξης]
Ο Ανάδοχος θα προσφέρει τις υπηρεσίες του τόσο από τις εγκαταστάσεις του, όσο και στις εγκαταστάσεις της Αναθέτουσας Αρχής, του Φορέα Λειτουργίας αλλά και των αρμόδιων με το αντικείμενο του Έργου Φορέων (Αποκεντρωμένες Διοικήσεις και Περιφέρειες).
Επίσης, ο Ανάδοχος θα πρέπει να εγκαταστήσει την πλατφόρμα Διαχείρισης Ακινήτων στο Κυβερνητικό Υπολογιστικό Νέφος (G-Cloud)  και να παραδώσει σε πλήρη λειτουργία το σύνολο του έργου στην Αναθέτουσα Αρχή.
Τόπος υποβολής των παραδοτέων είναι η έδρα της Αναθέτουσας Αρχής. (παρ. Π.Ι.6.4 του ΠΑΡΑΡΤΗΜΑΤΟΣ I).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι υπηρεσίες που σχετίζονται με την ανάπτυξη και ολοκλήρωση πληροφοριακών συστημάτων.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από κάθε  μέλος της ένωσης.  (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο.
Συγκεκριμένα απαιτείται κατά τα τελευταία τρία (3) έτη (2021,2022,2023) να έχουν ολοκληρώσει επιτυχώς τουλάχιστον δυο (2) έργα Υλοποίησης Πληροφοριακού Συστήματος,  στα οποία η συμμετοχή του οικονομικού φορέα στο καθένα από αυτά θα πρέπει να αντιστοιχεί σε συμβατικό τίμημα (χωρίς ΦΠΑ) τουλάχιστον ίσο με το 100% της εκτιμώμενης αξίας της υπό ανάθεση σύμβασης μη περιλαμβανομένου ΦΠΑ και δικαιωμάτων προαίρεσης,  το ένα εκ των οποίων τουλάχιστον να έχει υλοποιηθεί να έχει υλοποιηθεί σε σύγχρονη πλατφόρμα containerisation, όπως, πχ, Docker, Kubernetes, ή οποιαδήποτε άλλη πλατφόρμα με αντίστοιχες δυνατότητες . 
Σε περίπτωση ένωσης ή κοινοπραξίας οικονομικών φορέων οι ανωτέρω απαιτήσεις αρκεί να καλύπτονται αθροιστικά από το σύνολο των μελών που απαρτίζουν την ένωση ή κοινοπραξία.
Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του.
Για τη διασφάλιση ικανοποιητικού επιπέδου ανταγωνισμού, δύναται να ληφθούν υπόψη και στοιχεία συμβάσεων που υλοποιήθηκαν πριν από την τελευταία τριετία και όχι πέραν των πέντε (5) ετών από την ημερομηνία διενέργειας του διαγωνισμού.
(παρ. 2.2.6.1 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου, σύμφωνα με την παρ. 2.2.6.2 της Διακήτυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) ίσο ή μεγαλύτερο από το 50% του προϋπολογισμού μη συμπεριλαμβανομένου ΦΠΑ και δικαιωμάτων προαίρεσης του υπό ανάθεση Έργου, για το οποίο υποβάλλει προσφορά. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να συμμορφώνονται με τα κάτωθι πρότυπα διασφάλισης ποιότητας:
•	το πρότυπο ISO 9001:2015 - Σύστημα Διαχείρισης Ποιότητας ή άλλο ισοδύναμο σε αντικείμενο σχετικό με το αντικείμενο της παρούσης
•	το πρότυπο ISO 27001:2013 - Σύστημα Διαχείρισης Ασφάλειας Πληροφοριών ή άλλο ισοδύναμο σε αντικείμενο σχετικό με το αντικείμενο της παρούσης
•	το πρότυπο ISO/ IEΚ 27701:2019 - Σύστημα Διαχείρισης Προσωπικών Δεδομένων ή άλλο ισοδύναμο σε αντικείμενο σχετικό με το αντικείμενο της παρούσης
Σε περίπτωση ένωσης οικονομικών φορέων, οι παραπάνω απαιτήσεις δύναται να καλύπτονται αθροιστικά από τα μέλη της ένωσης
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. (παρ. 2.2.7 της Διακήρυξης)